**תהלה נעמה פרידמן** (נולדה ב-י"ג בסיוון ה'תשל"ו, 11 ביוני 1976) היא אשת ציבור, חברת הכנסת לשעבר מטעם סיעת כחול לבן ופמיניסטית דתית. הייתה יושבת ראש תנועת "נאמני תורה ועבודה", והקימה ארגונים ויוזמות לקידום לכידות חברתית בירושלים ובישראל. כיום עומדת בראש מרכז ליבא מבית ״יוזמת המאה״, שהיא אחת ממייסדיה.

ביוגרפיה
--------

נולדה וגדלה בקריית אונו. הדריכה בתנועת בני עקיבא. בעלת תואר ראשון ושני במשפטים (השני בהצטיינות) מהאוניברסיטה העברית בירושלים. בוגרת בית הספר למנהיגות חינוכית של מכון מנדל. בנוסף רכשה השכלה תורנית במדרשת לינדנבאום ובבית מורשה בירושלים.

פעילות ציבורית
--------------

פרידמן נמנתה עם עמיתי "מכון שחרית", מכון חשיבה לקידום לכידות חברתית, ניהלה את תוכנית העמיתים, והקימה והובילה את פרויקט הציונות הדתית ״ערבים זה לזה״ שם. היא גם הייתה עמיתת מחקר במכון הרטמן, וניהלה שם את תחום יחסי ישראל והתפוצות. כתבה טור משפטי בעיתון "נקודה" וטור שבועי במקומון הירושלמי "כל העיר".

בתחילת המאה ה-21 הייתה יועצת לשר נתן שרנסקי כאשר כיהן כשר לענייני תפוצות, והובילה את פעילויות הממשלה למאבק באנטישמיות.

הקימה וניהלה את השלוחה בישראל של "קרן נס", קרן פילנתרופית מייסודה של הפדרציה היהודית של ניו ג'רזי, ששמה לה למטרה להביא ולהשאיר אוכלוסייה חזקה בנגב באמצעות פיתוח כלכלי וחברתי של האזור.

הקימה וניהלה את "מרכז המובילים" של עמותת קולות – ממעשה ללימוד למעשה.

בסוף 2021 הצטרפה כעמיתה ל"בית יוצר ישראלי" של עמותת פנימה, בראשות הרב שי פירון.

משמשת כחברת מועצה של בית בן-גוריון. כמו כן משמשת חברת ועד מנהל של מכון ירושלים לחקר ישראל.

### התנועה הירושלמית

בשנת 2008, לאחר מספר שנות מעורבות חברתית בירושלים, שהתמקדו בניסיון להילחם בהגירה השלילית מהעיר ובהקצנה הדתית שחלה בה לטענתה, הקימה עם רחל עזריה את "התנועה הירושלמית". תנועה המאגדת דתיים, חילונים וחרדים, ששמה לה למטרה להפוך את ירושלים ל"קהילה של קהילות" ולעיר משגשגת ומכילה את כל תושביה. במסגרת זו יזמה והובילה פעילות למען מימוש הסדרים חדשים בין דתיים לחילונים בירושלים, כגון קיום פעילויות למשפחות בשבת, פתיחת מנהלים קהילתיים ומוזיאונים; מרכז "שידוכים" בין משפחות משרתי מילואים למתנדבים בעת חירום; "שבעה ציבורית" לאחר רצח שירה בנקי; ומעגלי שיח שבועיים בכיכר ציון. בהמשך לפעילות זו ייסדה ב-2012 עם אחרים את קואליציית "ירו-שלם", קואליציית ארגונים אזרחיים לקידום פלורליזם יהודי בירושלים.

### נאמני תורה ועבודה

כיהנה כיו"ר תנועת נאמני תורה ועבודה בשנים 2011–2013 ו-2017. בספטמבר 2018, לרגל הצטרפותה למפלגת יש עתיד עזבה את התנועה.

### פעילות פוליטית

לקראת הבחירות לכנסת ה-21 הוצבה במקום ה-40 ברשימת כחול לבן לכנסת מטעם מפלגת יש עתיד, ולא נכנסה לכנסת. בבחירות לכנסת ה-22 וה-23 הוצבה במקום ה-38 ברשימה, במקום עליזה לביא, ולא נבחרה לכנסת. ב-30 במרץ 2020 הודיעה שהיא פורשת מ"יש עתיד", עקב סירובו של לפיד להצטרף לממשלת אחדות. בהמשך, בעקבות התפטרות השר מיכאל ביטון מהכנסת במסגרת החוק הנורווגי, נכנסה לכנסת והצטרפה לסיעת כחול לבן. נאום הבכורה של פרידמן עסק בקירוב לבבות ואחדות וזכה לתהודה רבה.

משפחתה
------

פרידמן היא בתה של איוון פרידמן. היא נשואה לאלעזר נחלון, שופט בבית המשפט המחוזי בירושלים, ואם לחמישה ילדים. אחותם של מנכ"ל משרד הבינוי והשיכון לשעבר, אביעד פרידמן והרבנית דנה סליי, ראש מדרשת הרובע.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **תהילה פרידמן** |
| ויקישיתוף תמונות ומדיה בוויקישיתוף: **תהלה פרידמן** |

* תהלה פרידמן, באתר הכנסת
* תהלה פרידמן, באתר כנסת פתוחה
* אופיר שמיר, ‏"במכינת עלי צועקים כי משהו מלחיץ אותם": הצד האחר של הציונות הדתית, באתר מעריב אונליין, 20 באוגוסט 2018
* שירית אביטן כהן, ‏על המתקפות, הריבונות וגנץ: הח"כיות של כחול לבן מדברות, בעיתון מקור ראשון, 25 ביוני 2020
* כנס "אתגר הנישואין בישראל" ברעננה - תהילה פרידמן נחלון, בערוץ יוטיוב של נאמני תורה ועבודה

**מכּתביה**:

* תשעה באב: לדעת איך להתווכח, באתר ישראל היום, 29 ביולי 2017
* אתר למנויים בלבד אני פמיניסטית דתייה. יש דבר כזה באמת, באתר הארץ, 8 במרץ 2018
* 30 יום לעומר: יצאנו מרצועת עזה, אך הותרנו שם שלושה בנים, באתר כיפה, 29 באפריל 2018
* מעגלים של תקווה, באתר ערוץ 7, 22 ביולי 2018
* תהלה פרידמן, לא כל העולם בית כנסת, ולא לכל מקום יש הקשר מיני, באתר ynet, 22 בנובמבר 2022

הערות שוליים
------------

1. ↑  2015 Israel in 3D Speakers, www.international.ucla.edu (באנגלית)
2. ↑  תהלה פרידמן, ‏"הכול מתחיל בירושלמים", **השילוח**, 4, אפריל 2017
3. ↑  עטרה גרמן, ‏באיזו תנועת נוער חברים חברי הכנסת?, באתר "סרוגים", 13 ביולי 2020
4. ↑  תהילה פרידמן נחלון, באתר קרן מנדל ישראל
5. ↑  עמיתים, באתר של מכון שחרית
6. ↑  תהלה פרידמן, באתר של מכון שלום הרטמן
7. ↑  Elaine Durbach, Federation sees Ness money well spent in Israel, New Jersey Jewish News, September 30, 2009
8. ↑  אתר בית יוצר ישראלי
9. ↑  על הצוות, באתר בית בן-גוריון
10. ↑  "מי אנחנו | התנועה הירושלמית". *התנועה הירושלמית*. אורכב מ-המקור ב-2018-07-25. נבדק ב-2018-06-26.
11. ↑  Gil Hoffman, Promoting coexistence in a tense Jerusalem, New Jersey Jewish News, ‏November 5, 2015
12. ↑  Coalition Looks to Make Jerusalem a Home For All Jews, ejewishphilanthropy.com (באנגלית)
13. ↑  "יו"רים וחבר הנאמנים - נאמני תורה ועבודה". *נאמני תורה ועבודה*. נבדק ב-2018-06-26.
14. ↑  מירב כהן, לפיד אוסף סרוגים: שני שמות חדשים ברשימה של 'יש עתיד' | כיפה, באתר www.kipa.co.il, ‏25 בספטמבר 2018
15. ↑  עדו בן פורת, בדרך לכנסת | תהלה פרידמן נפרדת מנאמני תורה ועבודה, באתר ערוץ 7, ‏25 בספטמבר 2018
16. ↑  גיא עזרא, ‏אחרי פנינה תמנו שטה: פורשת נוספת מיש עתיד, באתר "סרוגים", 30 במרץ 2020
17. ↑  עמית סגל: הרבה זמן חיכיתי לנאום חשוב; ואז זה הגיע, באתר "סרוגים", 12 באוגוסט 2020
18. ↑  "אב שכול ששמע את הנאום שלי אמר שהמילים נתנו לו כוח, התרגשתי כל כך", באתר ‏מאקו‏, 12 באוגוסט 2020
19. ↑  מערכת דתילי - חדשות המגזר הדתי, נאום ח"כ תהילה פרידמן: האזינו לנאום הבכורה שחרך את הרשת, באתר דתילי, ‏2020-08-12
20. ↑  ליאת רון, ‏"אנשים אמרו שהקשיבו ובכו איתי. הבינו שלא הכול אבוד": ראיון עם הח"כית שריגשה את הרשת, באתר גלובס, 17 באוגוסט 2020  
אלעזר נחלון, באתר הרשות השופטת